stanford-oval/wikipedia huggingface dataset:
โรมันคาทอลิก

พระศาสนจักรคาทอลิก (อังกฤษ: Catholic Church) หรือ คริสตจักรโรมันคาทอลิก (Roman Catholic Church) เป็นคริสตจักรที่ใหญ่ที่สุดในโลก มีศาสนิกชนกว่า 1.3 พันล้านคนในปี ค.ศ. 2017 เป็นองค์กรระหว่างประเทศที่ใหญ่และเก่าแก่ที่สุดที่ยังดำเนินกิจการอยู่ และมีบทบาทสำคัญในประวัติศาสตร์อารยธรรมตะวันตก พระสันตะปาปาทรงเป็นประมุขและปกครองศาสนจักรนี้ผ่านสันตะสำนัก ในศาสนจักรโรมันคาทอลิกประกอบด้วยคริสตจักรละตินและคริสตจักรคาทอลิกตะวันออก
ชาวคาทอลิกเชื่อว่าพระเยซูมีพระมหาบัญชาตั้งศาสนจักรขึ้นให้เป็นหนึ่งเดียว ศักดิ์สิทธิ์ สากล และสืบมาจากอัครทูต โดยมีมุขนายกสืบทอดหน้าที่จากอัครทูต และพระสันตะปาปาสืบตำแหน่งต่อจากนักบุญเปโตร ซึ่งพระเยซูทรงยกเป็นเอกในบรรดาอัครทูต
ศาสนจักรคาทอลิกให้ความสำคัญกับศีลมหาสนิทที่สุดในบรรดาศีลศักดิ์สิทธิ์ทั้งหมด และฉลองศีลนี้ในพิธีมิสซา โดยเชื่อว่าแผ่นปังและเหล้าองุ่นที่บาทหลวงเสกในพิธีนี้จะเปลี่ยนสารเป็นพระกายและพระโลหิตของพระเยซู และมีหลักคำสอนให้เคารพพระนางมารีย์พรหมจารีในฐานะที่เป็นพระมารดาพระเจ้าและราชินีแห่งสวรรค์ และเคารพบรรดานักบุญต่างๆ ในฐานะที่เป็นแบบอย่างในการดำเนินชีวิตความเชื่อ นอกจากนี้ยังเชื่อในพระเมตตา การชำระให้บริสุทธิ์โดยความเชื่อ การประกาศพระวรสาร และทำงานเพื่อสังคม ศาสนจักรคาทอลิกจึงเป็นองค์กรเอกชนที่ใหญ่ที่สุดในโลกที่จัดการศึกษาและบริการสุขภาพ
ในประเทศไทยเรียกคริสต์ศาสนิกชนนิกายโรมันคาทอลิกว่า "คริสตัง"  ซึ่งมีที่มาจากภาษาโปรตุเกส คำว่า Cristão โดยศาสนิกชนนิกายโรมันคาทอลิกในไทยนั้นอยู่ภายใต้การดูแลของสภาประมุขแห่งบาทหลวงโรมันคาทอลิกแห่งประเทศไทย
แผนภาพ

ดู
คุย
แก้
อีวานเจลิคัล
แอนาแบปทิสต์
แองกลิคัน
คาลวิน
ลูเทอแรน
(คริสตจักรละติน)
คริสตจักรคาทอลิก
(คริสตจักรคาทอลิกตะวันออก)
อีสเทิร์นออร์ทอดอกซ์
ออเรียนทัลออร์ทอดอกซ์
คริสตจักรตะวันออก
เนสตอเรียน
คริสตจักรตะวันออกอัสซีเรีย
คริสตจักรตะวันออกโบราณ
การปฏิรูปศาสนาโปรเตสแตนต์
สังฆเภทใหญ่
(เอกภาพสมบูรณ์)
ดูเพิ่ม

โรมันคาทอลิกในประเทศไทย
คาทอลิกตะวันออก
นิกายในศาสนาคริสต์
การปฏิรูปศาสนา
การปฏิรูปศาสนาฝ่ายโปรเตสแตนต์
น้ำมนต์

นักเรียนชายกำลังพรมน้ำมนตร์บนมือ ที่บริเวณภายในศาลท้าวมหาพรหม โรงแรมเอราวัณ
น้ำมนต์ หรือ น้ำมนตร์ หมายถึง นํ้าที่เสกเพื่อใช้อาบ กิน หรือประพรม เป็นต้น ถือกันว่าเป็นมงคล การทำน้ำมนต์พบเห็นได้ทั่วไปในหลายศาสนา เช่น ศาสนาพุทธ ศาสนาคริสต์ ศาสนาฮินดู เป็นต้น
ศาสนาพุทธ

ในพรหมชาลสูตร (เถรวาท) พระโคตมพุทธเจ้าตรัสถึงการเลี้ยงชีพด้วยการทำน้ำมนต์ว่าเป็นติรัจฉานวิชา ดังนี้
...ภิกษุเว้นขาดจากการเลี้ยงชีพโดยทางผิดด้วยติรัจฉานวิชา เช่นอย่างที่สมณพราหมณ์ ผู้เจริญบางจำพวกฉันโภชนะที่เขาให้ด้วยศรัทธาแล้ว ยังเลี้ยงชีพโดยทางผิดด้วยติรัจฉานวิชาเห็นปานนี้ คือ ทำพิธีบนบาน ทำพิธีแก้บน ร่ายมนต์ขับผี สอนมนต์ป้องกันบ้านเรือน ทำกะเทยให้กลับเป็นชาย ทำชายให้กลายเป็นกะเทย ทำพิธีปลูกเรือน ทำพิธีบวงสรวงพื้นที่ พ่นน้ำมนต์ (อาจมน) รดน้ำมนต์ (นฺหาปนํ) ทำพิธีบูชาไฟ ปรุงยาสำรอก ปรุงยาถ่าย ปรุงยาถ่ายโทษเบื้องบน ปรุงยาถ่ายโทษเบื้องล่าง ปรุงยาแก้ปวดศีรษะ หุงน้ำมันหยอดหู ปรุงยานัตถุ์ ปรุงยาทากัด ปรุงยาทาสมาน ป้ายยาตา ทำการผ่าตัด รักษาเด็ก ใส่ยา ชะแผล แม้ข้อนี้ก็เป็นศีลของเธอประการหนึ่ง...
ในสุมังคลวิลาสินี อรรถกถาพรหมชาลสูตร ระบุว่า อาจมน หมายถึง การใช้น้ำล้างปากให้สะอาด นหาปน หมายถึง อาบน้ำน้ำมนต์ให้คนอื่น
ในปรมัตถโชติกา กล่าวว่าพระพุทธเจ้ารับสั่งให้พระอานนท์เรียนท่องจำรัตนสูตร เพื่อใช้เป็นพระปริตร เสกน้ำนำไปประพรมทั่วนครเวสาลี ทำให้อมนุษย์ที่สิงอยู่ทั่วเมืองหนีไปหมด ชาวกรุงเวสาลีจึงหายจากโรคระบาด
กรรมกรดันเจี้ยน

ซีรีส์มังงะญี่ปุ่น
| --- | --- |
กรรมกรดันเจี้ยน
ダンジョンの中のひと (Danjon no Naka no Hito)
แนว: จินตนิมิต
มังงะ
เขียนโดย: ซุย ฟุตามิ [ja]
สำนักพิมพ์: ฟุตาบาชะ
สำนักพิมพ์ภาคภาษาไทย: เซนชู
ในเครือ: แอคชั่น คอมิกส์
นิตยสาร: เว็บคอมิกส์แอคชั่น [ja]
กลุ่มเป้าหมาย: เซเน็ง
วางจำหน่ายตั้งแต่: 19 มิถุนายน พ.ศ. 2563 – ปัจจุบัน
จำนวนเล่ม: 4 (หนังสือ)
อนิเมะโทรทัศน์
กำกับโดย: ซายากะ ยามาอิ
เขียนบทโดย: โทชิมิตสึ ทาเคอุจิ
ดนตรีโดย: Pieru LASTorder
สตูดิโอ: โอแอลเอ็ม
เครือข่าย: เอ็มบีเอส, ทีบีเอส, บีเอส-ทีบีเอส, เอที-เอ็กซ์ 
ฉาย:  6 กรกฎาคม พ.ศ. 2567  –  28 กันยายน พ.ศ. 2567
ตอน: 12 (รายชื่อตอน)
กรรมกรดันเจี้ยน (ญี่ปุ่น: ダンジョンの中のひと, โรมาจิ: Danjon no Naka no Hito) เป็นซีรีส์มังงะญี่ปุ่นที่เขียนและวาดภาพโดยซุย ฟุตามิ [ja] ได้รับการตีพิมพ์ต่อเนื่องในเว็บไซต์เว็บคอมิกส์แอคชั่น [ja] ของฟุตาบาชะ ตั้งแต่เดือนมิถุนายน พ.ศ. 2563 โดยมีการรวบรวมบทต่างๆ ตีพิมพ์เป็นเล่ม(ทังโกบง)จำนวน 4 เล่ม ณ เดือนสิงหาคม พ.ศ. 2566 อนิเมะซีรีส์โทรทัศน์ที่ดัดแปลงโดยสตูดิโอโอแอลเอ็ม ออกอากาศตั้งแต่เดือนกรกฎาคมถึงกันยายน พ.ศ. 2567
สื่อ > มังงะ

เขียนและวาดภาพโดยซุย ฟุตามิ [ja] โดยเริ่มออกซีรีส์ในเว็บไซต์เว็บคอมิกส์แอคชั่น [ja] ของฟุตาบาชะเมื่อวันที่ 19 มิถุนายน พ.ศ. 2563 ได้ทำการรวมเล่มตีพิมพ์(ทังโกบง)เล่มแรก ได้วางจำหน่ายเมื่อวันที่ 18 กุมภาพันธ์ พ.ศ. 2564 ณ เดือนสิงหาคม พ.ศ. 2566 มีการตีพิมพ์เป็นเล่มออกมาแล้วจำนวน 4 เล่ม สำนักพิมพ์เซนชูได้ประกาศเป็นผู้ถือลิขสิทธิ์เรื่องนี้ในฉบับภาษาไทย
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  18 กุมภาพันธ์ 2564 | 978-4-57-585547-0 | 21 มีนาคม 2567 | — |
| 2 |  16 ธันวาคม 2564 | 978-4-57-585669-9 | 21 สิงหาคม พ.ศ. 2567 | 978-616-561-658-4 |
| 3 |  16 พฤศจิกายน 2565 | 978-4-57-585778-8 | 30 กันยายน พ.ศ. 2567 | 978-616-561-692-8 |
| 4 |  17 สิงหาคม 2566 | 978-4-57-585876-1 | — | — |
| 5 |  20 มิถุนายน 2567 | 978-4-57-585979-9 | — | — |
สื่อ > อนิเมะ

ได้รับการประกาศดัดแปลงเป็นซีรีส์อนิเมะทางโทรทัศน์เมื่อวันที่ 17 สิงหาคม พ.ศ. 2566 ผลิตโดยสตูดิโอโอแอลเอ็มและกำกับโดยซายากะ ยามาอิ โดยมีโทชิมิตสึ ทาเคอุจิเป็นผู้ดูแลบท ฮิโรกิ นากายามะเป็นผู้ออกแบบตัวละคร และ Pieru และ LASTorder เป็นผู้แต่งเพลง ซีรีส์นี้ออกอากาศตั้งแต่วันที่ 6 กรกฎาคมถึง​ 28​กันยายน​ พ.ศ. 2567 บนบล็อกรายการ Animeism บนช่องเอ็มบีเอส, ทีบีเอส และบีเอส-ทีบีเอส เพลงเปิดคือ Micro Revolution (マイクロレボリューション) ร้องโดย TrySail ส่วนเพลงปิดชื่อ Blueprint (ブループリント) ร้องโดยนานาโอะ อาคาริ
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันฉายเดิม  |
| --- | --- | --- | --- | --- | --- |
| 1 | ถอดเสียง: "Danjon no Naka ni, Hito" (ญี่ปุ่น: ダンジョンの中に、ひと) | โจจิ ชิมูระ | โทชิมิตสึ ทาเคอุจิ | ซายากะ ยาไม | 6 กรกฎาคม 2567 (2567-07-06) |
| 2 | ถอดเสียง: "Danjon no Shigoto Hajime" (ญี่ปุ่น: ダンジョンの仕事始め) | มายุ นูมายามะ | โทชิมิตสึ ทาเคอุจิ | ชิเกฮารุ ทาคาฮาชิ | 13 กรกฎาคม 2567 (2567-07-13) |
| 3 | ถอดเสียง: "Hyōrō no Kiba" (ญี่ปุ่น: 氷狼の牙) | โนริโอะ นิตตะ | โทชิมิตสึ ทาเคอุจิ | โนริโอะ นิตตะ | 20 กรกฎาคม 2567 (2567-07-20) |
| 4 | ถอดเสียง: "Sīfu Girudo to Danjon" (ญี่ปุ่น: シーフギルドとダンジョン) | โนโซมิ อิชิอิ | โทชิมิตสึ ทาเคอุจิ | ทาเคชิ โมริ | 27 กรกฎาคม 2567 (2567-07-27) |
| 5 | ถอดเสียง: "Shigoto Nakama, Kazoku" (ญี่ปุ่น: 仕事仲間、家族) | มายุ นูมายามะ | มาซานาโอะ อากาโฮชิ | ชิเกฮารุ ทาคาฮาชิ | 10 สิงหาคม 2567 (2567-08-10) |
| 6 | ถอดเสียง: "Tansaku to Ryōri" (ญี่ปุ่น: 探索と料理) | ยูมะ อิมูระ | โทชิมิตสึ ทาเคอุจิ | ทาเคชิ โมริ | 17 สิงหาคม 2567 (2567-08-17) |
| 7 | ถอดเสียง: "Monsutā no Mensetsu" (ญี่ปุ่น: モンスターの面接) | โนริโอะ นิตตะ | มาซานาโอะ อากาโฮชิ | โนริโอะ นิตตะ | 24 สิงหาคม 2567 (2567-08-24) |
| 8 | ถอดเสียง: "Moyōgae to Koyō" (ญี่ปุ่น: 模様替えと雇用) | โนโซมิ อิชิอิ | โทชิมิตสึ ทาเคอุจิ | ฮิโรยูกิ ฟุกุชิมะ | 31 สิงหาคม 2567 (2567-08-31) |
| 9 | ถอดเสียง: "Kokuō to Danjon Masutā" (ญี่ปุ่น: 国王とダンジョンマスター) | โจจิ ชิมูระ | มาซานาโอะ อากาโฮชิ | โจจิ ชิมูระ | 7 กันยายน 2567 (2567-09-07) |
| 10 | ถอดเสียง: "Kazakiri no Musume" (ญี่ปุ่น: 風切りの娘) | มายุ นูมามูระ | โทชิมิตสึ ทาเคอุจิ | โทโมโกะ อากิยามะ | 14 กันยายน 2567 (2567-09-14) |
| 11 | ถอดเสียง: "Mamoranu Monotachi" (ญี่ปุ่น: 守らぬ者たち) | โนริโอะ นิตตะ | มาซานาโอะ อากาโฮชิ | โนริโอะ นิตตะ | 21 กันยายน 2567 (2567-09-21) |
| 12 | ถอดเสียง: "Danjon no Naka no Hito" (ญี่ปุ่น: ダンジョンの中のひと) | TBD | TBD | TBA | 28 กันยายน 2567 (2567-09-28) |
ดูเพิ่ม

มาโฮ โชโจ นันเตะ โมอิเดสุคาระ มังงะโดยผู้เขียนคนเดียวกัน
แหล่งข้อมูล

เว็บไซต์มังงะอย่างเป็นทางการที่ Web Comic Action (ในภาษาญี่ปุ่น)
เว็บไซต์อนิเมะอย่างเป็นทางการ (ในภาษาญี่ปุ่น)
กรรมกรดันเจี้ยน (มังงะ) ที่เครือข่ายข่าวอนิเมะ
รายพระนามและชื่อภรรยาในพระบาทสมเด็จพระจอมเกล้าเจ้าอยู่หัว
รายพระนามและรายนาม > พระภรรยาเจ้า

| ลำดับ | พระบรมฉายาลักษณ์ | พระนาม | พระชาติตระกูล | หมายเหตุ |
| --- | --- | --- | --- | --- |
| 1. |  | สมเด็จพระนางเธอ พระองค์เจ้าโสมนัสวัฒนาวดี ในที่สมเด็จพระนางนาฏบรมอรรคราชเทวี ตำแหน่ง : พระอัครมเหสี พระนามเดิม: หม่อมเจ้าโสมนัส ในพระองค์เจ้าลักขณานุคุณ พระราชสมภพ : 21 ธันวาคม พ.ศ. 2377 สวรรคต : 10 ตุลาคม พ.ศ. 2395 (17 พรรษา) | พระราชชนก : พระเจ้าบรมวงศ์เธอ พระองค์เจ้าลักขณานุคุณ พระราชชนนี : เจ้าจอมมารดางิ้ว (สกุลเดิม สุวรรณทัต) พระราชโอรส : สมเด็จพระเจ้าบรมวงศ์เธอ เจ้าฟ้าโสมนัส |  |
| 2. |  | สมเด็จพระนางเธอ พระองค์เจ้ารำเพยภมราภิรมย์ ในที่สมเด็จพระนางนาถราชเทวี ตำแหน่ง : พระอัครมเหสี พระนามเดิม: หม่อมเจ้ารำเพย ในกรมหมื่นมาตยาพิทักษ์ พระราชสมภพ : 17 กรกฎาคม พ.ศ. 2377 สวรรคต : 9 กันยายน พ.ศ. 2404 (27 พรรษา) | พระราชชนก : สมเด็จพระบรมราชมาตามหัยกาเธอ กรมหมื่นมาตยาพิทักษ์ พระราชชนนี : หม่อมน้อย พระราชบุตร :  พระบาทสมเด็จพระจุลจอมเกล้าเจ้าอยู่หัว  สมเด็จเจ้าฟ้าฯ กรมหลวงวิสุทธิกระษัตริย์  สมเด็จเจ้าฟ้าฯ กรมพระจักรพรรดิพงษ์  สมเด็จพระราชปิตุลา บรมพงศาภิมุข กรมพระยาภาณุพันธุวงศ์วรเดช |  |
| 3. |  | หม่อมเจ้าพรรณราย พระนามเดิม: หม่อมเจ้าแฉ่ ในกรมหมื่นมาตยาพิทักษ์ ประสูติ : 9 พฤษภาคม พ.ศ. 2381 สิ้นพระชนม์ : 22 มิถุนายน พ.ศ. 2457 (76 ปี) | พระชนก : สมเด็จพระบรมราชมาตามหัยกาเธอ กรมหมื่นมาตยาพิทักษ์ พระชนนี : หม่อมกิ่ม (สกุลเดิม แซ่จิ๋ว) พระราชบุตร :  พระเจ้าบรมวงศ์เธอ เจ้าฟ้ากรมขุนขัตติยกัลยา  สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ |  |
ดูเพิ่ม

รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลก
รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย
รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
ราชสกุล
พิคลอแรม

| --- | --- |


ชื่อ
Preferred IUPAC name 4-Amino-3,5,6-trichloropyridine-2-carboxylic acid
ชื่ออื่น Picloram Tordon Grazon
เลขทะเบียน
เลขทะเบียน CAS: 1918-02-1 Y
3D model (JSmol): รูปภาพแบบโต้ตอบ
ตัวย่อ: ATCP
ChEBI: CHEBI:34922 Y
ChEMBL: ChEMBL461349 Y
เคมสไปเดอร์: 15170 Y
ECHA InfoCard: 100.016.034 
KEGG: C14310 Y
ผับเคม CID: 15965
UNII: O7437X49DW N
CompTox Dashboard (EPA): DTXSID1021160 
 InChI InChI=1S/C6H3Cl3N2O2/c7-1-3(10)2(8)5(9)11-4(1)6(12)13/h(H2,10,11)(H,12,13) YKey: NQQVFXUMIDALNH-UHFFFAOYSA-N Y InChI=1/C6H3Cl3N2O2/c7-1-3(10)2(8)5(9)11-4(1)6(12)13/h(H2,10,11)(H,12,13)Key: NQQVFXUMIDALNH-UHFFFAOYAR 
 SMILES Nc1c(Cl)c(Cl)nc(C(=O)O)c1Cl 
คุณสมบัติ
สูตรเคมี: C6H3Cl3N2O2
มวลโมเลกุล: 241.45 g·mol−1  
ลักษณะทางกายภาพ: ผลึกของแข็งไม่มีสีถึงสีขาว
กลิ่น: คล้ายคลอรีน
จุดหลอมเหลว: 218.5 องศาเซลเซียส (425.3 องศาฟาเรนไฮต์; 491.6 เคลวิน) decomposes
ละลายในน้ำ: 0.04% (20°C) 430 mg/L at 25 deg C
ความดันไอ: 0.0000006 mmHg (35°C)
ความอันตราย
NIOSH (US health exposure limits):
PEL (Permissible): TWA 15 mg/m3 (total) TWA 5 mg/m3 (resp)
REL (Recommended): none established
IDLH (Immediate danger): N.D.
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
พิคลอแรม (อังกฤษ: Picloram) เป็นสารกำจัดวัชพืชที่ใช้ควบคุมวัชพืชที่มีเนื้อไม้ มีชื่อทางการค้าว่า  Tordon และ Grazon ใช้กำจัดวัชพืชใบกว้างแต่หญ้าส่วนใหญ่จะทนสารนี้ได้   พิคลอแรมจัดเป็นอนุพันธ์ที่มีคลอรีนของกรดพิโคลินิก จัดเป็นสารกำจัดวัชพืชกลุ่มไพริดีน และออกฤทธิ์เป็นสารควบคุมการเจริญเติบโตของพืชกลุ่มออกซินได้ด้วย
สามารถฉีดพ่นพิคลอแรมบนใบ ฉีดเข้าไปในพืช ทาบนรอยตัดหรือราดที่โคนของพืชซึ่งจะถูกดูดซึมไปที่ราก เมื่อถูกดูดซึมใบ ลำต้นหรือรากเพียงแห่งเดียว พิคลอแรมสามารถกระจายไปได้ทั่วพืช ในช่วงสงครามเวียดนามส่วนผสมของพิคลอแรมและ 2,4 - Dหรือฝนขาว ใช้พ่นบนพืชที่รอดจากการฉีดพ่นด้วยฝนเหลือง (2,4,5 - T และ 2,4 - D)
พิคลอแรมเป็นพิษปานกลางต่อตาและเป็นพิษต่อผิวหนัง ไม่มีบันทึกเกี่ยวกับความเป็นพิษต่อมนุษย์ของพิคลอแรม จึงยากจะอธิบายอาการของการสัมผัสแบบเฉียบพลัน ถ้าได้รับสารปริมาณมากจะมีอาการคลื่นไส้
พิคลอแรมมีความคงตัวมากที่สุดในกลุ่มของสารเคมีกำจัดวัชพืช ไม่ยึดติดกับดินจึงอาจถูกชะลงสู่น้ำบาดาล ส่วนใหญ่ถูกย่อยสลายในดินและน้ำโดยจุลินทรีย์  มีแนวโน้มน้อยมากที่จะสะสมในสัตว์น้ำ การทำปุ๋ยมูลสัตว์ควรตรวจสอบให้แน่ใจว่าสัตว์ไม่ได้กินพืชที่ได้รับพิคลอแรม พิคลอแรมในมูลสัตว์ยังคงมีฤทธิ์ฆ่าพืชใบกว้าง
แหล่งข้อมูลอื่น

Tordon webpage เก็บถาวร 2010-03-11 ที่ เวย์แบ็กแมชชีน, Dow AgroSciences
พิภพวานร (ภาพยนตร์ พ.ศ. 2511)

| พิภพวานร |
| --- | --- |
Theatrical release poster
กำกับ: Franklin J. Schaffner
บทภาพยนตร์:   Michael Wilson  Rod Serling 
สร้างจาก: Planet of the Apes โดย Pierre Boulle
อำนวยการสร้าง: Arthur P. Jacobs
นักแสดงนำ:   Charlton Heston  Roddy McDowall  Maurice Evans  Kim Hunter  James Whitmore  James Daly  Linda Harrison 
กำกับภาพ: Leon Shamroy
ตัดต่อ: Hugh S. Fowler
ดนตรีประกอบ: Jerry Goldsmith
บริษัทผู้สร้าง: APJAC Productions 
ผู้จัดจำหน่าย: 20th Century Fox
วันฉาย:   8 กุมภาพันธ์ ค.ศ. 1968 (1968-02-08) (Capitol Theatre)  3 เมษายน ค.ศ. 1968 (1968-04-03) (United States) 
ความยาว: 112 minutes
ประเทศ: United States
ภาษา: English
ทุนสร้าง: $5.8 million
ทำเงิน: $33.4 million (North America)
พิภพวานร (อังกฤษ: Planet of the Apes) เป็นภาพยนตร์บันเทิงคดีวิทยาศาสตร์จากประเทศสหรัฐอเมริกา ออกฉายเมื่อ ค.ศ. 1968 กำกับโดย Franklin J. Schaffner บทภาพยนตร์โดย Michael Wilson และ Rod Serling ดัดแปลงจากนวนิยายฝรั่งเศส ค.ศ. 1963 เรื่อง La Planète des Singes โดย Pierre Boulle
↑  "Planet of the Apes". British Board of Film Classification. สืบค้นเมื่อ December 21, 2014.
1 2  "The Planet of the Apes (1968) - Financial Information". The Numbers. คลังข้อมูลเก่าเก็บจากแหล่งเดิมเมื่อ 2014-12-21. สืบค้นเมื่อ December 21, 2014.
หีบวัตถุมงคล

สำหรับความหมายอื่น ดูที่ วัตถุมงคล
หีบวัตถุมงคลปิดทองของนักบุญทอรินัส
ผอบบรรจุพระบรมสารีริกธาตุพระโคตมพุทธเจ้าจากพระสถูปในเมืองเปชวาร์ ประเทศปากีสถาน ภายหลังถูกส่งไปเก็บรักษาที่เมืองมัณฑะเลย์ ประเทศพม่า
เครื่องบรรจุวัตถุมงคลที่เซวิลล์
หีบวัตถุมงคล หรือ ที่บรรจุพระธาตุ (อังกฤษ: reliquary) หรือบางครั้งก็เรียกว่า “หีบสักการะ” หรือคำในภาษาฝรั่งเศสว่า “châsse” ที่แปลว่า “หีบ” คือตู้ที่ใช้บรรจุวัตถุมงคลที่อาจจะเป็นชิ้นส่วนจากร่างของนักบุญ เช่น กระดูก ชิ้นเสื้อผ้า หรือสิ่งของที่เกี่ยวข้องกับนักบุญหรือบุคคลสำคัญทางศาสนา ความแท้ของสิ่งของดังกล่าวมักจะเป็นเรื่องที่โต้แย้งกัน คริสต์ศาสนสถานบางแห่งก็ระบุว่าต้องการเอกสารที่พิสูจน์ประวัติความเป็นเจ้าของ
ลักษณะรูปทรงและประวัติ

“philatory” เป็นหีบวัตถุมงคลแบบใสที่ออกแบบเพื่อให้เห็นกระดูกหรือวัตถุมงคลของนักบุญที่บรรจุอยู่ภายใน หีบวัตถุมงคลอีกแบบหนึ่งเรียกว่า “แป้นมอนสแทรนซ์” (monstrance) ซึ่งก็เป็นอีกแบบหนึ่งที่สามารถมองเห็นสิ่งของที่บรรจุอยู่ภายในได้
เป็นที่ทราบกันมานานแล้วว่าวัตถุมงคลมีความสำคัญต่อทั้งผู้นับถือศาสนาฮินดูและศาสนาพุทธ ในวัฒนธรรมของทั้งสองศาสนา วัตถุมงคลมักจะบรรจุไว้ในเจดีย์หรือวัด เพื่อให้ผู้ศรัทธาสามารถเดินทางมาทำการจาริกแสวงบุญได้
ในแอฟริกาตะวันตก สิ่งบรรจุวัตถุมงคลที่ใช้ในธรรมเนียม Bwete จะประกอบด้วยสิ่งของที่ถือว่าขลังหรือกระดูกของบรรพบุรุษ และจะมีรูปผู้พิทักษ์อยู่ด้วย
การใช้สิ่งบรรจุวัตถุมงคลกลายมาเป็นสิ่งสำคัญในธรรมเนียมของผู้นับถือคริสต์ศาสนามาตั้งแต่คริสต์ศตวรรษที่ 4 วัตถุมงคลสักการะกันในคริสต์ศาสนสถานของนิกายออเรียนทัลออร์ทอดอกซ์ อีสเทิร์นออร์ทอดอกซ์ โรมันคาทอลิก และบางครั้งก็ในนิกายอังกลิคันด้วย ตู้หรือหีบวัตถุมงคลเป็นสิ่งที่ใช้ป้องกันและใช้แสดงวัตถุมงคลที่เชื่อกันว่าเป็นสิ่งที่ได้รับพรจากอำนาจศักดิ์สิทธิ์ของพระเจ้าให้มีพลังปาฏิหาริย์ สิ่งที่ใช้บรรจุวัตถุมงคลมีด้วยกันหลายขนาดตั้งแต่เป็นจี้หรือแหวนไปจนถึงหีบที่มีลักษณะคลายหีบศพอย่างง่าย ๆ ไปจนถึงสิ่งที่ตกแต่งอย่างวิจิตร สิ่งที่ใช้บรรจุวัตถุมงคลหลายชิ้นออกแบบเพื่อการขนย้ายได้ง่าย หรือใช้ในการตั้งแสดงให้สาธารณชนทำการสักการะได้ หรือใช้ในการแห่ในกระบวนพิธีทางศาสนาในวันสมโภชน์นักบุญหรือวันสำคัญทางศาสนา นักแสวงบุญก็มักจะนิยมมาทำการสักการะวัตถุมงคลที่อาจจะทำโดยการก้มหรือจูบวัตถุมงคล
สิ่งที่ใช้บรรจุวัตถุมงคลในสมัยแรกโดยทั่วไปจะเป็นกล่องที่อาจจะเป็นแบบเรียบง่ายหรือมีลักษณะคล้ายสิ่งก่อสร้าง (ตามทรงคริสต์ศาสนสถาน) ที่เรียกกันว่า “หีบสักการะ” หรือ “chasses” สัตยกางเขน (True Cross) เป็นวัตถุมงคลเป็นที่นิยมกันในคริสต์ศตวรรษที่ 9 เป็นต้นมาและบรรจุในสิ่งที่เป็นทรงกางเขนที่ทำด้วยเงินหรือทอง ตกแต่งด้วยเอนาเมลและอัญมณี ตั้งแต่ปลายคริสต์ศตวรรษที่ 10 หีบบรรจุวัตถุมงคลทรงเดียวกันกับวัตถุที่แสดงกลายมาเป็นสิ่งที่นิยมทำกัน เช่น พระเศียรของสมเด็จพระสันตะปาปาอเล็กซานเดอร์ที่ 1 ก็ได้รับการบรรจุในกล่องที่เป็นทรงศีรษะ ในทำนองเดียวกันกระดูกของนักบุญก็มักจะบรรจุในกล่องที่เป็นทรงเดียวกับส่วนของกระดูกที่แสดง เช่น เท้าหรือมือ เป็นต้น
ในปลายยุคกลางก็มีการเริ่มใช้ “แป้นมอนสแทรนซ์” ที่แสดงวัตถุมงคลในผอบแก้วที่ตั้งบนท่อนโลหะ ในช่วงเดียวกันนี้ก็เริ่มมีที่บรรจุวัตถุมงคลที่เป็นเพชรพลอยที่ใช้บรรจุวัตถุมงคลขนาดเล็ก เช่น หนามศักดิ์สิทธิ์จากมงกุฎหนาม
ตั้งแต่คริสต์ศตวรรษที่ 16 นักปฏิรูปอย่างมาร์ติน ลูเทอร์เป็นปฏิปักษ์ต่อการสักการะวัตถุมงคล เพราะวัตถุดังกล่าวไม่มีเครื่องพิสูจน์ได้ว่าเป็นสิ่งของที่แท้จริงตามที่กล่าว วัตถุมงคลหลายชิ้นโดยเฉพาะทางตอนเหนือของยุโรปถูกทำลายโดยกลุ่มคาลวินหรือผู้สนับสนุนการปฏิรูปศาสนาฝ่ายโปรเตสแตนต์ บางชิ้นก็ถูกหลอมหรือถอดออกเพื่อเอาอัญมณีที่บรรจุอยู่ภายในหรือใช้ตกแต่ง แต่กระนั้นการสร้างสิ่งบรรจุวัตถุมงคลก็ยังคงทำกันอยู่จนกระทั่งในปัจจุบันนี้ โดยเฉพาะสำหรับประเทศที่นับถือนิกายโรมันคาทอลิกและอีสเทิร์นออร์ทอดอกซ์
ระเบียงภาพ

หีบบรรจุวัตถุมงคลของ
นักบุญเซเวอรัส
ล็องด์, ฝรั่งเศส
หีบสามกษัตริย์
มหาวิหารโคโลญ
โคโลญ, เยอรมนี
หีบบรรจุวัตถุมงคลของ
นักบุญทอมัส เบ็คเค็ท
ลิมอชส์, ฝรั่งเศส
หีบบรรจุวัตถุมงคล
คริสต์ศตวรรษที่ 13
โคโลญ, เยอรมนี
ที่บรรจุวัตถุมงคล
ทรงกางเขน
หีบบรรจุกระดูก
เฟิร์สเตนเฟลด์บรึค
เยอรมนี
หีบบรรจุพระกะโหลกของ
นักบุญเอลิซาเบธแห่งฮังการี
บรัสเซลส์, เบลเยียม
“แป้นมอนสแทรนซ์” บรรจุ
พระโลหิตของพระเยซู
โครเอเชีย
“แป้นมอนสแทรนซ์”
บรรจุวัตถุมงคล
โคโลญ, เยอรมนี
การแห่หีบบรรจุวัตถุมงคล
เบลเยียม
ดูเพิ่ม

วัตถุมงคล
วัตถุมงคลในพุทธศาสนา
วัตถุมงคลในคริสต์ศาสนา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หีบวัตถุมงคล
รูปเคารพของนักบุญกุรีย์แห่งคาซานที่มีวัตถุมงคลฝังอยู่ด้วยในภาพ
คุณพุ่ม

| คุณพุ่ม |
| --- | --- |
อาชีพ: กวี
สัญชาติ: ไทย
ช่วงเวลา: ร.3-5
ผลงานที่สำคัญ: เพลงยาวสามชาย   เพลงยาวบวงสรวงฉลองสระบางโขมด   เพลงยาวเฉลิมพระเกียรติ   นิราศวังบางยี่ขัน
คุณพุ่ม หรือที่รู้จักกันในนาม บุษบาท่าเรือจ้าง เป็นกวีหญิงในสมัยกรุงรัตนโกสินทร์ ที่มีความสำคัญในสมัยรัชกาลที่ 3 มีผลงานการประพันธ์คือ เพลงยาวสามชาย เพลงยาวบวงสรวงฉลองสระบางโขมด เพลงยาวเฉลิมพระเกียรติ และนิราศวังบางยี่ขัน
ประวัติ

คุณพุ่ม เป็นธิดาพระยาราชมนตรี (ภู่ ภมรมนตรี)  ซึ่งเป็นข้าหลวงเดิมของรัชกาลที่ 3 เมื่อเจริญวัยคุณพุ่มถวายตัวเป็นข้าราชการฝ่ายใน ตำแหน่งพนักงานพระแสงจนเป็นที่โปรดปราน แต่อยู่ไม่นานก็กราบถวายบังคมลาออก โดยอาศัยอยู่ที่แพหน้าบ้านท่านบิดา เหนือวังท่าพระ ใกล้ท่าเรือจ้าง เมื่อสิ้นบุญของบิดา คุณพุ่มมีฐานะยากจนลงต้องเขียนกลอนขาย นับเป็นกวีหญิงคนแรกที่หาเลี้ยงชีพด้วยการเขียนกลอนขาย
ในสมัยรัชกาลที่  4  คุณพุ่มได้อาศัยพึ่งบุญบารมีพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร เมื่อพระองค์ท่านทั้งสองสิ้นพระชนม์ คุณพุ่มได้ไปอาศัยอยู่กับพระเจ้าบรมวงศ์เธอ พระองค์เจ้านารีรัตนา ทั้ง 3 พระองค์ทรงป็นพระราชบุตรในพระบาทสมเด็จพระจอมเกล้าเจ้าอยู่หัว
ในสมัยรัชกาลที่ 5  คุณพุ่มได้เข้ารับราชการใน สมเด็จพระเจ้าบรมวงศ์เธอ กรมพระยาสุดารัตนราชประยูร พระราชธิดาในรัชกาลที่ 3 ซึ่งเป็นผู้ทำนุบำรุงพระบาทสมเด็จพระจุลจอมเกล้าเจ้าอยู่หัวมาตั้งแต่ยังทรงพระเยาว์ และทรงชุบเลี้ยงคุณพุ่มจนตลอดชีวิต โดยคุณพุ่มทำหน้าที่ผู้บอกสักวา
คุณพุ่มเป็นกวีหญิงโสดฝีปากกล้า สำนวนกลอนเด่น มีความสามารถทางบอกสักวาและเพลงยาว มีคารมคมคายมาก ได้สมญาว่า บุษบาท่าเรือจ้าง เนื่องจากมักแต่งบทบอกสักวาเป็นตัวบุษบา มีเจ้านายและขุนนางไปติดพันเล่นสักวาอยู่เนืองๆ เช่น สมเด็จเจ้าฟ้ากรมขุนอิศเรศรังสรรค์ (ต่อมาคือ พระบาทสมเด็จพระปิ่นเกล้าเจ้าอยู่หัว) หลวงนายสิทธิ์ (ช่วง บุนนาค ต่อมาคือ สมเด็จเจ้าพระยาบรมมหาศรีสุริยวงศ์) เป็นต้น
ผลงาน

ผลงานประพันธ์ของคุณพุ่ม ได้แก่
เพลงยาวโต้ตอบกับสามชาย กล่าวไว้แล้วในพระประวัติของพระเจ้าบรมวงศ์เธอ กรมหลวงวงศาธิราชสนิท ซึ่งเล่นเป็นสังคามาระตา (ในเรื่องอิเหนา) เจ้าฟ้ากรมขุนอิศเรศรังสรรค์ เล่นเป็นอิเหนา ส่วนคุณพุ่มเล่นเป็นมะเดหวี
เพลงยาวบวงสรวงฉลองสระบางโขมด ในสมัยรัชกาลที่ 4 คุณพุ่มได้อาศัยพึ่งบุญบารมีของ พระองค์ชายนพวงศ์ (พระเจ้าบรมวงศ์เธอ กรมหมื่นมเหศวรศิววิลาส) และ พระองค์เจ้าชายสุประดิษฐ์ (พระเจ้าบรมวงศ์เธอ กรมหมื่นวิษณุนาถนิภาธร) พระราชโอรสในพระบาทสมเด็จพระจอมเกล้าเจ้าอยู่หัว ได้รับพระราชทานเงินปี ในช่วงนี้คุณพุ่มได้ขุดสระสร้างให้เป็นสาธารณประโยชน์ไว้ที่บางโขมด บริเวณทางขึ้นพระพุทธบาทสระบุรี เมื่อมีการฉลองคุณพุ่มจึงเขียน เพลงยาวบวงสรวงฉลองสระบางโขมด ปิดไว้ที่ศาลาริมสระนั้น มีผู้คัดลอกจดจำกันต่อๆ มา
เพลงยาวเฉลิมพระเกียรติ พระองค์เจ้าหญิงนารีรัตนาทรงแนะให้คุณพุ่มแต่งเพิ่มเฉลิมพระเกียรติ พระบาทสมเด็จพระนั่งเกล้าเจ้าอยู่หัว และ พระบาทสมเด็จพระจอมเกล้าเจ้าอยู่หัว โดยแต่งเป็นเพลงกลอนเพลงยาว  22  คำกลอน เมื่อปี พ.ศ. 2411 ซึ่งเป็นปีที่พระบาทสมเด็จพระจอมเกล้าเจ้าอยู่หัวเสด็จสวรรคต นำขึ้นทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว เป็นที่พระทับพระราชหฤทัย ได้รับพระราชทานรางวัล ผลงานชิ้นนี้มีประวัติคุณพุ่มแทรกอยู่ด้วย
นิราศวังบางยี่ขัน แต่งตามคำขอของเจ้าจอมมารดาดวงคำ แต่งเมื่อตามเสด็จพระองค์เจ้าหญิงนารีรัตนาครั้งเสด็จไปเยี่ยมพระญาติที่ป่วย คือ เจ้าจันทร์เทพสุริยวงศ์ เจ้าเมืองมุกดาหาร  ณ วังบางยี่ขัน เมื่อปีมะเส็ง พ.ศ. 2412  โดยไปและกลับในวันนั้น นิราศบรรยายถึงระยะทางที่ผ่านมา พูดถึงความรักของตนเองบางตอน พรรณนาถึงสถานที่คือวังบางยี่ขัน ตลอดจนคนที่มาเข้าเฝ้าโดยละเอียด
ผลงานเบ็ดเตล็ดอื่นๆ ได้แก่ บทสักวาต่างๆ ของคุณพุ่ม และสักวาเล่นที่ท้องพรหมมาศ สักวาที่เล่นถวายหน้าพระที่นั่งพระบาทสมเด็จพระจุลจอมเกล้าเจ้าอยู่หัวในปี  พ.ศ. 2415 สักวาที่เล่นในสระพระราชวังบางปะอินในปี พ.ศ. 2420 เพลงยาวเจ้าสัวปุก นอกจากนี้ยังมีคำอธิษฐานที่แต่งว่าเยาะคนเล่นไว้ 12 ข้อ เช่น “ขออย่าให้เป็นคนชิดของเจ้าคุณผู้ใหญ่” คือ เจ้าพระยาบดินทรเดชา (สิงห์ สิงหเสนี) อธิบายว่า เพราะมักถูกเฆี่ยนหลังลายไม่เว้นตัว “ขออย่าให้เป็นคนใช้ของเจ้าพระยานคร” เพราะมักถูกทำโทษนอกรีตต่างๆ เช่น ฝีพายพายเรือช้าก็ให้ถองเรือ เป็นต้น ฯลฯ
ในวัฒนธรรมสมัยนิยม

มีนักแสดงผู้รับบท คุณพุ่ม ได้แก่
นิศาชล สิ่วไธสง จากละครเรื่อง เภตรานฤมิต (2566)
ภัทรสุดา อนุมานราชธน จากละครเรื่อง บุษบาลุยไฟ (2566)
พระยาชัยสุนทร (เก ณ กาฬสินธุ์)

| พระยาชัยสุนทร  (เก ณ กาฬสินธุ์) |
| --- | --- |

เจ้าเมืองกาฬสินธุ์
ก่อนหน้า: พระยาชัยสุนทร (พั้ว)
ถัดไป: พระยาชัยสุนทรเทพกิจจารักษ์ (ทอง จันทรางศุ)
 
ข้อมูลส่วนบุคคล
เกิด: ปี พ.ศ. 2399 กาฬสินธุ์
เสียชีวิต: วันอาทิตย์ที่ 26 มีนาคม พ.ศ 2459 โฮงใต้ เมืองกาฬสินธุ์
ศาสนา: ศาสนาพุทธ

พระยาชัยสุนทร (เก ณ กาฬสินธ์) นามเดิมท้าวเก เจ้าเมืองกาฬสินธุ์ลำดับที่ ๑๑ (สุดท้าย) ระหว่าง พ.ศ. ๒๔๓๓-๓๗ ก่อนปฏิรูปการปกครองภาคอีสานเป็นมณฑลเทศาภิบาลเมื่อ พ.ศ. ๒๔๔๔ เป็นผู้รับโปรดเกล้าฯ พระราชทานนามสกุล ณ กาฬสินธุ์ จากรัชกาลที่ ๖ นับเป็นต้นตระกูล ณ กาฬสินธุ์ แห่งจังหวัดกาฬสินธุ์ในปัจจุบัน
ชาติกำเนิด

พระยาชัยสุนทร (เก) เป็นบุตรของราชบุตร (งวด) เมืองกาฬสินธุ์ เป็นหลานปู่ของพระยาไชยสุนทร (หนูม้าว) เจ้าเมืองกาฬสินธุ์ลำดับที่ ๘ เป็นเหลนทวดของพระไชยสุนทร (หมาสุ่ย) อุปฮาดเมืองกาฬสินธุ์บุตรในพระยาไชยสุนทร (โสมพะมิตร) ผู้สร้างเมืองกาฬสินธุ์และเจ้าเมืองกาฬสินธุ์ลำดับที่ ๑ โอรสในเจ้าองค์ลองกับพระมารดาซึ่งเป็นธิดาเจ้าผ้าขาวในราชวงศ์เวียงจันทน์ผู้ก่อตั้งเมืองผ้าขาวและเมืองพันนา เจ้าองค์ลองเป็นโอรสในสมเด็จพระเจ้าไชยเชษฐาธิราชที่ ๒ หรือพระไชยองค์เว้กษัตริย์ล้านช้างองค์ที่ ๓๖ หลังย้ายราชธานีมายังนครเวียงจันทน์ในรัชกาลพระเจ้าไชยเชษฐาธิราชมหาราช
ประวัติ

ครั้นท้าวเกเจริญวัยได้บวชเรียนอักขระตามประเพณีนิยมพอรู้หนังสือระดับหนึ่งแล้ว ขณะอยู่ในสมณเพศได้เข้าศึกษาวิชาการปกครองบ้านเมือง ณ สำนักวัดในกรุงเทพมหานครแล้วลงมารับราชการในกรมการเมืองกาฬสินธุ์ ต่อมาสมเด็จพระเจ้าน้องยาเธอฯ กรมหมื่นสรรพสิทธิประสงค์ ผู้สำเร็จราชการมณฑลลาวกาวซึ่งภายหลังเปลี่ยนเป็นมณฑลอีสาน มีพระบัญชาแต่งตั้งท้าวเกให้เลื่อนเป็นที่พระสินธุประชาธรรมผู้รักษาราชการเมืองกาฬสินธุ์เมื่อ พ.ศ. ๒๔๓๓ ถัดนั้น พ.ศ. ๒๔๓๕ รัชกาลที่ ๕ โปรดฯ พระราชทานสัญญาบัตรแต่งตั้งให้เลื่อนเป็นที่พระยาไชยสุนทรเจ้าเมืองกาฬสินธุ์ หลังมีพระบรมราชโองการประกาศพระราชบัญญัติลักษณะการปกครองท้องที่ ร.ศ. ๑๑๖ โดยยกเลิกการปกครองในระบบอาญาเมืองและให้เรียกเจ้าเมืองว่าผู้ว่าราชการเมือง พระยาไชยสุนทร (เก) จึงดำรงตำแหน่งผู้ว่าราชการเมืองกาฬสินธุ์คนแรก รับเงินเดือน ๘ อัฐต่อปี ถือศักดินา ๓,๐๐๐ ไร่ พระราชทานยศข้าราชการพลเรือนเป็นที่อำมาตย์ตรี ทำราชการขึ้นบริเวณเมืองร้อยเอ็ดซึ่งภายหลังเปลี่ยนเป็นมณฑลร้อยเอ็ดเมื่อ พ.ศ. ๒๔๔๐-๕๔ ครั้นผลัดแผ่นดินเป็นรัชกาลที่ ๖ มีพระราชบรมราชโองการประกาศยกเลิกการจัดการปกครองแบบหัวเมืองเปลี่ยนเป็นจังหวัด พระยาไชยสุนทร (เก) จึงดำรงตำแหน่งผู้ว่าราชการจังหวัดกาฬสินธุ์คนแรก ไม่นานจึงลาออกจากราชการแล้วโปรดฯ ให้ดำรงตำแหน่งกรมการเมืองพิเศษมณฑลร้อยเอ็ดแทนเมื่อ พ.ศ. ๒๔๕๔-๕๖